**Условие № 1. Речник на използваните термини**

|  |  |
| --- | --- |
| Оператор/Притежател на разрешителното | „РОК 7” ЕООД, гр. Търговище,  7700, гр. Търговище, Община Търговище, Промишлена зона |
| Площадка | гр. Търговище, Община Търговище, Промишлена зона, поземлен имот с идентификатор № 73626.504.228 |
| Географски координати на условен геометричен център на площадката | N 43° 15' 59.85"  E 26° 34' 54.92" |
| МОСВ | Министерство на околната среда и водите |
| ИАОС | Изпълнителна агенция по околна среда |
| РИОСВ | Регионална инспекция по околна среда и водите – гр. Шумен |
| БД | Басейнова дирекция „Черноморски район“ |
| Общински власти | Община Търговище, 7700, гр. Търговище, пл. „Свобода“ |
| Заявлението | Заявление за издаване на комплексно разрешително на „РОК 7” ЕООД, гр. Търговище, представено в ИАОС с писмо вх. № КР-5346/22.07.2022 г. |
| ГДОС | Годишен доклад за изпълнение на дейностите, за които е предоставено настоящото комплексното разрешително (годишен доклад за околна среда) |
| ЗООС | Закон за опазване на околната среда |
| Наредбата | Наредбата за условията и реда за издаване на комплексни разрешителни |
| НДЕ | Норми за допустими емисии |
| НДНТ-СЕН | Емисионни нива, съответстващи на най-добри налични техники |
| СУОС | Система за управление по околна среда |
| ГД “ПБЗН” – МВР | Главна дирекция „Пожарна безопасност и защита на населението“ към Министерство на вътрешните работи |
| Ден | От 07.00 ч. до 19.00 ч. |
| Вечер | От 19.00 ч. до 23.00 ч. |
| Нощ | От 23.00 ч. до 07.00 ч. |
| dB(A) | Децибели (А скала) |
| КР | Комплексно разрешително |
| НДНТ | Най-добри налични техники |
| mg/Nm3 | Концентрация – количество вещество в единица обем, приведен към нормални условия |
| Qмакс.час | Максималночасово количество на отпадъчни води |
| Qср. ден | Среднодневно количество на отпадъчни води |
| Qср.год. | Средногодишно количество на отпадъчни води |
| ИЕО | Индивидуални емисионни ограничения |
| ТП | Точка на пробовземане |
| ТЗ | Точка на заустване |
| ИУ | Изпускащо устройство |
| СПИ | Собствени периодични измервания |
| Норма за ефективност | Количество ресурс, изпуснат замърсител или образуван отпадък за единица продукт |
| MWh/единица продукт | Количество консумирана електроенергия на единица продукт |
| m3/единица продукт | Количество консумирана свежа вода за производството на единица продукт |
| H-предупреждения | Предупрежденията за опасност съгласно Регламент (ЕО) № 1272/2008 относно класифицирането, етикетирането и опаковането (CLP) на вещества и смеси |
| P-препоръки | Препоръките за безопасност съгласно Регламент (ЕО) № 1272/2008 относно класифицирането, етикетирането и опаковането (CLP) на вещества и смеси |
| t/y | Количество в тон за 1 година |
| ЗЗВВХВС | Закон за защита от вредното въздействие на химичните вещества и смеси |
| Единица продукт | 1 t произведена каменна вата |
| ЕРИПЗ | Европейски регистър за изпускане и пренос на замърсители |
| Решение № 2012/134/ЕС | Решение № 2012/134/ЕС за формулиране на заключения за НДНТ при стъкларското производство |

**Условие №2. Инсталации, обхванати от това разрешително**

**Инсталация, която попада в обхвата на точка 3.4 от Приложение № 4 към ЗООС -** Инсталации за разтопяване на минерални вещества, включително производство на минерални влакна, с топилен капацитет над 20 т за денонощие**:**

**1. Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**,включваща:

* Участък „Приготвяне на суровините и система за подаване на материалите в пещта“;
* Участък „Топене на суровините в куполна пещ“;
* Участък „Формуване на влакна от каменна вата“;
* Участък „Втвърдяване на ватата в тунелна пещ за изпичане и подсушаване“;
* Участък „Рязане и пакетиране на каменната вата“

**Условие № 3. Обхват**

**Условие 3.1.** Работата на инсталацията и емисиите в околната среда трябва да бъдат контролирани и поддържани в съответствие с условията на настоящото разрешително. Всички планове и програми, които се изискват в настоящото разрешително, са неразделна част от него.

**Условие 3.2.** Нито едно от условията в настоящото разрешително **не отменя законовите задължения на притежателя му, произтичащи от други нормативни актове**.

**Условие 3.3.** Всяко назоваване в настоящото разрешително на понятието “площадка” ще означава територията, на която е разположена инсталацията по **Условие № 2** и очертана на генплан на площадката, представен в Приложение № 4. „Ген план“ към Заявлението.

**Условие № 4. Капацитет на инсталацията**

**Условие 4.1.** На притежателя на настоящото разрешително се разрешава да експлоатира инсталацията по **Условие № 2**, попадаща в обхвата на Приложение №4 към ЗООС, без да превишава капацитета, посочен в **Таблица 4.1.**

**Таблица 4.1**

|  |  |  |  |
| --- | --- | --- | --- |
| **№** | **Инсталация, попадащя в обхвата на Приложение № 4 към ЗООС** | **Позиция на дейността по Приложение № 4 към ЗООС** | **Капацитет,**  **t/24 h** |
| **1.** | **Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна,** включваща:  - Участък „Приготвяне на суровините и система за подаване на материалите в пещта“;  - Участък „Топене на суровините в куполна пещ“;  - Участък „Формуване на влакна от каменна вата“;  - Участък „Втвърдяване на ватата в тунелна пещ за изпичане и подсушаване“;  - Участък „Рязане и пакетиране на каменната вата“ | т. 3.4 | **72** |

**Условие 4.2. Докладване**

**Условие 4.2.1.** Притежателят на настоящото разрешително да прилага инструкция за измерване или изчисляване на годишното производство за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.2.** Притежателят на настоящото разрешително да документира и докладва като част от ГДОС годишното производство за инсталацията по **Условие № 2**, която попада в обхвата на Приложение № 4 към ЗООС.

**Условие № 5. Управление на околната среда**

Притежателят на настоящото разрешително да осъществява системно управление по околна среда, съобразено с изискванията на приложимите заключения за НДНТ и отговарящо на следните условия:

**Условие 5.1.** Притежателят на настоящото разрешително да изготви всички инструкции за експлоатация и поддръжка, изисквани с разрешителното.

**Условие 5.2.** Притежателят на настоящото разрешително да прилага писмени инструкции за мониторинг на техническите и емисионни показатели, съгласно условията в комплексното разрешително.

**Условие 5.3.** Притежателят на настоящото разрешително да прилага писмени инструкции за периодична оценка на съответствието на стойностите на емисионните и технически показатели с определените в условията на разрешителното.

**Условие 5.4.** Притежателят на настоящото разрешително да прилага писмена инструкция за установяване на причините за допуснатите несъответствия и предприемане на коригиращи действия.

**Условие 5.5.** Притежателят на настоящото разрешително да прилага писмена инструкция за периодична оценка на наличие на нови нормативни разпоредби към работата на инсталацията по **Условие № 2**, произтичащи от нови нормативни актове, и да уведомява ръководния персонал за предприемане на необходимите организационни/технически действия за постигане съответствие с тези нормативни разпоредби.

**Условие 5.6.** Притежателят на настоящото разрешително да документира в съответствие с изискванията на условията в комплексното разрешително.

**Условие 5.7**. Притежателят на настоящото разрешително да документира и съхранява резултатите от прилагането на инструкцията по **Условие 5.5.**

**Условие № 6. Тълкуване**

**Условие 6.1.** Всички условия в настоящото разрешително, за които не е определен индивидуален срок за изпълнение се считат за влизащи в сила от датата на въвеждане в експлоатация на инсталацията по **Условие № 2**.

**Условие 6.2.** Нормите за допустими емисии (НДЕ) на вредни вещества, изпускани в атмосферния въздух, посочени в настоящото разрешително да се тълкуват по следния начин:

**Условие 6.2.1.** НДЕ се отнасят за отпадъчните газове (производствени и/или вентилационни), изпускани организирано в атмосферния въздух, след последния технологичен агрегат или пречиствателно съоръжение на съответната инсталация (съоръжение, линия или агрегат), без да се допуска или отчита разреждането им.

**Условие 6.2.2.** НДЕ се тълкуват съгласно Решение за изпълнение (ЕС) № 2012/134/ЕС на комисията от 28 февруари 2012 година за формулиране на заключения за най-добри налични техники (НДНТ) при стъкларското производство и Наредба № 1 от 27.06.2005г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

**Условие 6.2.3.** „Въздух при нормални условия” е сух газ (след корекция за съдържание на влага), приведен към температура 273,15 К и налягане 101,3 kPa.

**Условие 6.2.4.** Собствените периодични измервания (СПИ) на емисиите на вредни вещества в атмосферния въздух да се извършват в съответствие с изискванията на Глава пета от Наредба № 6/26.03.1999г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници и Решение за изпълнение (ЕС) № 2012/134/ЕС на комисията от 28 февруари 2012 година за формулиране на заключения за най-добри налични техники (НДНТ) при стъкларското производство.

**Условие 6.3.** Употребените ресурси за производството на единица продукт се определят като:

**Условие 6.3.1.** Годишните стойности на нормите за ефективност се изчисляват като количеството консумирана вода, енергия, суровини, спомагателни материали и горива за за календарната година се разделя на количеството произведена продукция за същата календарна година.

**Условие 6.3.2.** Нормите за ефективност по отношение консумацията на вода, енергия, суровини, спомагателни материали и горива са спазени в случай, че така изчислените стойности са по-малки или равни на количествата, определени в настоящото разрешително.

**Условие 6.4.** Начинът на изчисление на количеството образуван отпадък за единица продукт е както следва:

**Условие 6.4.1.** Годишните стойности на нормите за ефективност на количеството образуван отпадък (само за отпадъците, които се генерират пряко от производствения процес) се определят, като количеството образуван отпадък за календарната година се разделя на количеството произведена продукция за същата година.

**Условие 6.4.2.** Годишното количество образуван отпадък (тези, които не се генерират пряко от производствения процес) се определя за всяка инсталация и продукт, като сума от количествата образуван отпадък за 12 месеца.

**Условие 6.4.3.** Условията за разрешено количество образуван отпадък са спазени в случай, че така изчислените годишни количества образуван отпадък са по-малки или равни на количествата определени в настоящото разрешително.

**Условие 6.5.** Емисионните норми за допустимото съдържание на вредни и опасни вещества в отпадъчните води да се тълкуват съгласно изискванията на Наредба №7/14.11.2000 г. за условията и реда за заустване на производствени отпадъчни води в канализационните системи на населените места.

**Условие 6.6.** Мониторинг на отпадъчните води да се извършва в съответствие с Глава шеста от Наредба № 1/11.04.2011г. за мониторинг на водите.

**Условие 6.7.** “Пречиствателно съоръжение” е съоръжение, което намалява емисиите на вредни или опасни вещества във въздуха, водите и почвите чрез допълнителни процеси, но не променя управлението или протичането на основната производствена дейност. Пречиствателните съоръжения третират вредни или опасни вещества, образувани при производството на определен продукт в същата или друга инсталация и чиито емисии се контролират от нормативната уредба.

**Условие 6.8.** „Прекратяване на работата на инсталации/съоръжения или на части от тях” са случаите, когато операторът/притежателят на разрешителното преустанови работата на инсталации/съоръжения или на части от тях, при което се изключва вероятността за бъдещо възобновяване на тяхната работа. Прекратяването на дейността на инсталации/съоръжения или на части от тях включва демонтиране на оборудването и/или свързаните с неговата работа технологични линии. Окончателното прекратяване на всички дейности по Приложение № 4 към ЗООС на площадката включва и изпълнението на чл. 121, т.8 от ЗООС.

**Условие 6.9.** „Временно прекратяване на работата на инсталации/ съоръжения или на части от тях” са случаите, когато операторът/притежателят на разрешителното преустановява работата на инсталации/ съоръжения или на части от тях за определен период.

**Условие 6.10.** „Въвеждане в експлоатация“ е датата, от която инсталацията/съоръжението е въведена в експлоатация по реда на Закона за устройство на територията (ЗУТ) или по реда на друга приложима, специализирана нормативна уредба, а когато такъв ред не е приложим - датата, от която инсталацията/съоръжението започне да консумира вода, енергия и/или суровини/спомагателни материали/горива и съответно започне да отделя емисии и отпадъци в околната среда.

**Условие 6.11.** „Метод/и за изпитване” са посочените в комплексното разрешително методи за изпитване.

**Условие 6.12.** Условията за норми за еквивалентно ниво на шум са спазени в случай, че всяко наблюдение отговаря на поставените в настоящото комплексно разрешително норми. Наблюденията се провеждат при спазване изискванията на чл. 16, ал. 2 и чл. 18 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда и в съответствие с “Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”.

**Условие 6.13.** Количеството емитиран замърсител във въздуха и/ или водите, за производството на единица продукт се изчислява, като определеното годишно количество замърсител се раздели на годишното количество (за същата година) произведена продукция. За изчисляване на годишното количество замърсител следва да се използват указанията от Ръководството за прилагане на ЕРИПЗ.

**Условие 6.14.** Разработеният от оператора план за собствен мониторинг, съобразен с условията в комплексното разрешително, се представя за съгласуване в РИОСВ. Изпълнителният директор на ИАОС одобрява плана, и писмено уведомява оператора за това.

**Условие 6.15**. „Авария“ е внезапна технологична повреда на машини, съоръжения и агрегати, съпроводена със спиране или сериозно нарушаване на технологичния процес, взривове, възникване на пожари, наднормено замърсяване на околната среда, разрушения, жертви или заплаха за живота и здравето на населението.

**Условие № 7. Уведомяване**

**Условие 7.1.** Притежателят на настоящото разрешително да уведомява областния управител, кмета на общината, РИОСВ и органите на ГД “ПБЗН” – МВР, при аварийни или други замърсявания, а в случаите на замърсяване на повърхностни и/или подземни води и Басейновата дирекция, когато са нарушени установените с настоящото комплексно разрешително норми на изпускане на замърсяващи вещества в околната среда, след установяване на вида на замърсяващите вещества и размера на замърсяването.

**Условие 7.2.** Притежателят на настоящото разрешителното да уведомява РИОСВ за началото и очакваната продължителност на приемните изпитвания по смисъла на Закона за устройството на територията (ЗУТ) или по реда на друга приложима, специализирана нормативна уредба за въвеждане в нормална експлоатация на инсталациите/пречиствателните съоръжения.

**Условие 7.3.** Притежателят на настоящото разрешителното да информира РИОСВ и ИАОС за всяка планирана промяна в работата на инсталацията по **Условие № 2**, съгласно нормативно установения ред.

**Условие 7.4.** Притежателят на настоящото разрешително да уведомява съответния компетентен орган при аварийни или други замърсявания.

**Условие 7.5.** Притежателят на настоящото разрешително е длъжен незабавно да информира съответния компетентен орган при съществуване на непосредствена заплаха за екологични щети въпреки предприетите от него мерки.

**Условие 7.6.** При настъпили екологични щети операторът е длъжен незабавно да уведоми съответния компетентен орган за причинените екологични щети.

**Условие 7.7.** Притежателят на настоящото разрешителното да докладва ежегодно, като част от ГДОС информацията по изпълнението на **Условие 7.1** и **Условие 7.3.**

**Условие № 8. Използване на ресурси**

**Условие 8.1. Използване на вода**

**Условие 8.1.1.** Използването на вода за производствени нужди (включително охлаждане) да става единствено при наличие на актуален договор с “В и К” оператор и/ или при наличие на Разрешително за водовземане, издадено, съгласно изискванията на Закон за водите, и при спазване на условията в документите, уреждащи законосъобразното използване на вода.

**Условие 8.1.2.** При работа на инсталацията по **Условие № 2,** попадаща в обхвата на Приложение № 4 към ЗООС, да не превишава количествата вода за производствени нужди (включително охлаждане), посочени в **Таблица 8.1.2.**

**Таблица 8.1.2.**

|  |  |
| --- | --- |
| **Инсталация** | **Годишна норма за ефективност при употребата на вода, (m3/единица продукт)** |
| **Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна,** включваща:  - Участък „Приготвяне на суровините и система за подаване на материалите в пещта“;  - Участък „Топене на суровините в куполна пещ“;  - Участък „Формуване на влакна от каменна вата“;  - Участък „Втвърдяване на ватата в тунелна пещ за изпичане и подсушаване“;  - Участък „Рязане и пакетиране на каменната вата“ | 0,8 |

**Условие 8.1.3.** Притежателят на настоящото разрешително да прилага инструкция за поддръжка и проверка на техническото състояние на водопроводната мрежа на площадката, отстраняване на течове и установяване на причините за тях.

**Условие 8.1.4.** Притежателят на настоящото разрешително да прилага инструкция за експлоатация и поддръжка на охладителната система с охладителна кула с циркулярен поток като основен консуматор на вода за производствени нужди (включително охлаждане), в инсталацията по **Условие 2,** попадаща в обхвата наПриложение № 4 към ЗООС.

**Условие 8.1.5. Измерване и документиране**

**Условие 8.1.5.1.** Притежателят на настоящото разрешително да прилага инструкция за измерване чрез измервателни устройства, обозначено на Приложение № 8- Схеми. към Заявлението и документиране на изразходваното количество вода за производствени нужди (включително охлаждане).

Документираната информация да включва:

* Годишнa консумация на вода за производствени нужди (включително охлаждане) за инсталацията по **Условие 2**, попадаща в обхвата на Приложение № 4 към ЗООС;
* Стойността на годишната норма за ефективност при употребата на производствена вода (включително охлаждане) за инсталацията по **Условие № 2**, попадаща в обхвата на Приложение № 4 към ЗООС.

**Условие 8.1.5.2.** Притежателят на настоящото разрешително да прилага инструкция за оценка на съответствието на изразходваните количества вода за производствени нужди (включително охлаждане) при работа на инсталацията по **Условие 2,** попадаща в обхвата на Приложение № 4 към ЗООС,с определените в **Условие 8.1.2.** количества. Инструкцията да включва установяване на причините за несъответствията и предприемане на коригиращи действия. Резултатите от изпълнението на инструкцията да се документират и съхраняват.

**Условие 8.1.5.3.** Резултатите проверките на техническото състояние на водопроводната мрежа, установяване на течове и предприетите действия за тяхното отстраняване да се документират и съхраняват.

**Условие 8.1.5.4.** Резултатите от изпълнението на инструкцията по **Условие 8.1.4.** да се съхраняват и предоставят при поискване от страна на компетентните органи.

**Условие 8.1.6. Докладване**

**Условие 8.1.6.1.** Притежателят на настоящото разрешително да докладва ежегодно, като част от ГДОС изчислените стойности на годишната норма за ефективно използване на вода за производствени нужди (включително охлаждане) за инсталацията по **Условие № 2,** която попада в обхвата на Приложение № 4 към ЗООС.

**Условие 8.1.6.2.** Притежателят на настоящото разрешително да докладва ежегодно, като част от ГДОС резултати от оценката за съответствие по **Условие 8.1.5.2.** Информацията задължително да съдържа броя и причините за документираните несъответствия и предприетите/планирани коригиращи действия за отстраняването им.

**Условие 8.2. Енергия**

**Условие 8.2.1.** **Използване на енергия**

**Условие 8.2.1.1.** Консумираната електроенергия при работа на инсталацията по **Условие № 2**, попадаща в обхвата на Приложение № 4 към ЗООС, да не превишава стойността, посочена в **Таблица 8.2.1.1.**:

**Таблица 8.2.1.1.**

|  |  |
| --- | --- |
| **Инсталация** | **Годишна норма за ефективност при употребата на електроенергия, MWh/единица продукт** |
| **Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна,** включваща:  - Участък „Приготвяне на суровините и система за подаване на материалите в пещта“;  - Участък „Топене на суровините в куполна пещ“;  - Участък „Формуване на влакна от каменна вата“;  - Участък „Втвърдяване на ватата в тунелна пещ за изпичане и подсушаване“;  - Участък „Рязане и пакетиране на каменната вата“ | 0,405 |

**Условие 8.2.1.2.** Притежателят на настоящото разрешително да прилага инструкция за експлоатация и поддръжка на електропреобразувателните части на два броя електрически двигатели към вентилатори за прилепяне на нишки от вата върху решетъчен барабан и 4 броя електрически мотори към вентилатори за вкарване на въздух в куполната пещ, основни консуматори на електроенергия в инсталацията по **Условие № 2**, попадаща в обхвата на Приложение № 4 на ЗООС.

**Условие 8.2.2.** **Измерване и документиране**

**Условие 8.2.2.1.** Притежателят на настоящото разрешително да прилага инструкция, осигуряваща измерване и документиране на изразходваните количества електроeнергия за производствени нужди, изразени като:

* + - Стойността на годишната норма за ефективност при употребата на електроенергия за инсталацията по **Условие № 2**, попадаща в обхвата на Приложение № 4 на ЗООС;
    - Годишнa консумация на електроенергия за производствени нужди за инсталацията по **Условие № 2**, попадаща в обхвата на Приложение № 4 на ЗООС.

Изразходваното количество електроенергия да се отчита по измервателното устройство, отбелязано на **Приложение № 8 – „Схема на площадково електроснабдяване“** към Заявлението.

**Условие 8.2.2.2.** Притежателят на настоящото разрешително да прилага инструкция за оценка на съответствието на измерените количества консумирана електроенергия с определените такива в **Условие 8.2.1.1.,** в това число установяване на причините за несъответствията и предприемане на коригиращи действия за отстраняването им. Резултатите от изпълнението на инструкцията да се документират.

**Условие 8.2.2.3.** Притежателят на настоящото комплексно разрешително да документира резултатите от изпълнението на инструкцията по **Условие 8.2.1.2.**

**Условие 8.2.3. Докладване**

**Условие 8.2.3.1.** Притежателят на настоящото разрешително да докладва ежегодно, като част от ГДОС:

* + - изчислените стойности на годишната норма за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС за календарната година;
    - резултатите от оценката на съответствието на изразходваните количествата електроенергия с определените такива в условията на разрешителното, причините за документираните несъответствия и предприетите коригиращи действия.

**Условие 8.3. Използване на суровини, спомагателни материали и горива**

**Условие 8.3.1. Употреба**

**Условие 8.3.1.1.** Употребяваните при работата на инсталацията по **Условие 2,** която попада в обхвата на Приложение № 4 към ЗООС, суровини, спомагателни материали и горива, посочени в **Таблица 8.3.1.1, Таблица 8.3.1.2. и Таблица 8.3.1.3.** да не се различават по вид и да не превишават съответните количества.

**Таблица 8.3.1.1.** **Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**

|  |  |  |  |
| --- | --- | --- | --- |
| **Суровини** | **Н - код** | **Р - код** | **Годишна норма за ефективност**  **[t/единица продукт]** |
| Базалт | - | - | 1 |
| Доломит | - | - | 0,47 |
| Фенолформоалдехидна смола | Н317 | Р261; Р272; Р280; Р302+Р352; Р321; Р333+Р313; Р362+Р364; Р501 | 0,125 |

**Таблица 8.3.1.2. Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**

|  |  |  |  |
| --- | --- | --- | --- |
| **Спомагателен материал** | **Н - код** | **Р - код** | **Годишна норма за ефективност**  **[t/единица продукт]** |
| Амонячна вода - неутрализация на фенолформалдехид | H314; Н335; Н410 | P260; P264; P280; P301+P330+P331; P303+P361+P353; P304+Р340; Р305+Р351+Р338; P310; P363; P273; P402+P404; P410; P501 | 0,005 |
| Воден репелент - добавка към лепило за втвърдяване | Н319 | Р280; Р305+Р351+Р338; Р310 | 0,0004 |
| Прахово масло - добавка в лепилото | Н317 | Р261; Р272; Р280; Р302+Р352; Р321; Р333+Р313; Р362+Р364; Р321;Р501 | 0,0009 |
| Кислород - повишава температурата на топене в куполна пещ | H270; H281 | P220; P244; P282; P336+P315; P370+P376 | 0,056 |

**Таблица 8.3.1.3. Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**

|  |  |
| --- | --- |
| **Вид гориво** | **Годишна норма за ефективност** |
| Кокс – за куполна пещ | 0,325 t/единица продукт |
| Природен газ – за тунелна пещ и за камера за изгаряне на отпадъчни газове към нея | 150 Nm3/единица продукт |

**Условие 8.3.2. Измерване и документиране**

**Условие 8.3.2.1.** Притежателят на настоящото разрешително да прилага инструкция, осигуряваща измерване/изчисляване и документиране на:

* годишна консумация на суровините, спомагателните материали и горива, описани в **Условие 8.3.1.1.,** за инсталацията по **Условие 2.**, която попада в обхвата на Приложение № 4 от ЗООС;
* стойности на годишните норми за ефективност при употребата на суровини, спомагателни материали и горива за инсталацията по **Условие 2.,** попадаща в обхвата на Приложение № 4 на ЗООС.

Изчисляването на количествата да се извършва в съответствие с **Условие 6.3.1.**

**Условие 8.3.2.2.** Притежателят на настоящото разрешително да прилага писмена инструкция за оценка на съответствието на стойностите на годишните норми за ефективност на използваните суровини, спомагателни материали и горива за инсталацията по **Условие 2.,** попадаща в обхвата на Приложение 4 на ЗООС, с условията на разрешителното. Инструкциите да включват установяване на причините за несъответствия и предприемане на коригиращи действия. Резултатите да се документират и съхраняват на площадката.

**Условие 8.3.3. Докладване**

**Условие 8.3.3.1.** Притежателя на настоящото разрешително да докладва ежегодно като част от ГДОС:

* изчислените стойности на годишните норми за ефективност при употребата на суровини, спомагателни материали и горива за инсталацията по **Условие 2.**, която попада в обхвата на Приложение № 4 към ЗООС.
* резултатите от оценката на съответствието на тези стойности с определените такива в условията на разрешителното, причините за документираните несъответствия и предприетите коригиращи действия.

**Условие 8.3.4. Съхранение на суровини, спомагателни материали и** **горива**

**Условие 8.3.4.1.** Всички налични на площадката химични вещества и смеси, класифицирани в една или повече категории на опасност, съгласно Регламент (EO) № 1272/2008 относно класифицирането, етикетирането и опаковането на вещества и смеси и Наредбата за реда и начина на класифициране, опаковане и етикетиране на химични вещества и смеси, да бъдат опаковани, етикетирани и снабдени с информационни листове за безопасност.

**Условие 8.3.4.1.1.** Информационните листове за безопасност да отговарят на изискванията на Приложение II на Регламент (EO) 1907/2006 относно регистрацията, оценката, разрешаването и ограничаването на химикали (REACH), изменен с последващи изменения. Операторът да съхранява на площадката и да представя при поискване на РИОСВ копия от информационните листове за безопасност.

**Условие 8.3.4.1.2.** Съхранението на химични вещества и смеси трябва да отговаря на условията за съхранение, посочени в информационните листове за безопасност и Наредбата за реда и начина за съхранение на опасни химични вещества и смеси, съгласно чл.4б. от Закона за защита от вредното въздействие на химичните вещества и смеси.

**Условие 8.3.4.2.** Притежателят на настоящото разрешително да представи в срок до един месец след влизане в сила на разрешителното в РИОСВ актуален план на площадката, в който са означени местата за съхранение на всички опасни химични вещества използвани като спомагателни материали и горива, описани в комплексното разрешително.

**Условие 8.3.4.3.** При планирана промяна на място за съхранение на опасни спомагателни материали притежателят на настоящото разрешително да представи в РИОСВ актуализация на план на площадката с означени на него места за съхранение на опасни вещества, в срок един месец преди осъществяване на промяната.

**Условие 8.3.5. Документиране**

**Условие 8.3.5.1.** Притежателят на настоящото разрешително да документира резултатите от извършените проверки на съответствието на съоръженията и площадките за съхранение с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие 8.3.6 Докладване**

**Условие 8.3.6.1.** Притежателят на настоящото разрешително да докладва като част от ГДОС резултатите от извършените проверки на съответствието на съоръженията и площадките за съхранение с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие № 9. Емисии в атмосферата**

**Условие 9.1**. **Работа на пречиствателното оборудване**

**Условие 9.1.1. Пречиствателно оборудване**

**Условие 9.1.1.1.** На притежателя на настоящото разрешително се разрешава изграждане и експлоатация на следните пречиствателни съоръжения за емисии в атмосферата:

* 2 бр. циклони, 1 бр. ръкавен филтър, 1 бр. горивна камера и 1 бр. десулфатизираща кула към ИУ № К 3 за пречистване на отпадъчните газове от Куполна пещ към Участък „Топене на суровините в куполна пещ“;
* 2 бр. филтърни стаи с каменна вата и 1 бр. електростатичен филтър към ИУ № К 2 за пречистване на отпадъчните газове от процес по формуване на влакната от каменна вата и от тунелната пещ към Участък „Формуване на влакна от каменна вата“ и Участък „Втвърдяване на ватата в тунелна пещ за изпичане и подсушаване“;
* филтърна стая с 36 бр. филтърни платна от каменна вата към ИУ № К 1 за пречистване на отпадъчните газове от рязане и пакетиране на каменната вата към Участък „Рязане и пакетиране на каменната вата“.

**Условие 9.1.1.2.** Притежателят на настоящото разрешително да изготви документация с определените:

* контролирани параметри (технологичните параметри, чиито контрол осигурява оптималната работа на пречиствателните съоръжения)**;**
* оптимални стойности за всеки от контролираните параметри (осигуряващи оптимален работен режим на пречиствателните съоръжения);
* честота на мониторинг на стойностите на контролираните параметри;
* вида на оборудването за мониторинг на контролираните параметри или методите за тяхното изчисляване.

Притежателя на настоящото разрешително след изготвяне и/или актуализиране на документацията по **Условие 9.1.1.2**. следва да я предоставя в РИОСВ. Писмената документация по изпълнение на **Условие 9.1.1.2.** да се съхранява на площадката и да се предоставя при поискване от компетентния орган.

**Условие 9.1.1.3.** Притежателя на настоящото разрешително да представи в РИОСВ копие от паспортните данни на пречиствателните съоръжения (при наличие на такива).

**Условие 9.1.1.4.** Притежателят на настоящото разрешително да прилага инструкция за поддържане на оптимални стойности на технологичните параметри, осигуряващи оптимален работен режим на пречиствателните съоръжения разрешени с **Условие 9.1.1.1.**

**Условие 9.1.2. Контрол на пречиствателното оборудване**

**Условие 9.1.2.1.** Притежателят на настоящото разрешително да прилага писмена инструкция за периодична оценка на съответствието на измерените/изчислените стойности на контролираните параметри на пречиствателните съоръжения с определените оптимални такива по **Условие 9.1.1.2.** Инструкцията да включва установяване на причините за несъответствията и предприемане на коригиращи действия.

**Условие 9.1.3.** **Документиране и докладване**

**Условие 9.1.3.1.** Резултатите от мониторинга на контролираните параметри по **Условие 9.1.2.1.** да се документират и съхраняват на площадката.

**Условие 9.1.3.2.** Притежателят на настоящото разрешително да документира и съхранява резултатите от проверките на съответствието на измерените стойности на контролираните параметри на пречиствателните съоръжения, с определените такива по **Условие 9.1.1.2.,** установените причини за несъответствията и предприетите коригиращи действия.

**Условие 9.1.3.3.** Операторът да докладва, като част от ГДОС обобщена информация за установените несъответствия на измерените стойности на контролираните параметри на пречиствателните съоръжения, с определените съгласно **Условие 9.1.1.2.,** установените причини за несъответствиятаи предприетите действия за тяхното отстраняване.

**Условие № 9.2. Емисии от точкови източници**

**Условие 9.2.1.** Дебитът на технологичните и вентилационни газове от всички организирани източници по **Условие 9.2.2.1., Условие 9.2.2.2.** и **Условие 9.2.2.3.** не трябва да превишава посочените в **Таблица 9.2.2.1., Таблица 9.2.2.2.** и **Таблица 9.2.2.3.** стойности.

Нито една от посочените емисии в атмосферата не трябва да превишава определените в **Таблица 9.2.2.1. – продължение, Таблица 9.2.2.2. – продължение и Таблица 9.2.2.3. - продължение** емисионни норми.

На площадката не се допуска наличие или експлоатация на други организирани източници на емисии в атмосферния въздух, освен описаните в **Условие 9.2.2.1., Условие 9.2.2.2. и Условие 9.2.2.3.** и означени на **Приложение № 8 – „Схема с разположението на изпускащите устройства“ към Заявлението**.

**Условие 9.2.2. Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**

**Условие 9.2.2.1. Участък „Топене на суровините в куполна пещ“**

**Таблица 9.2.2.1.**

|  |  |  |  |  |
| --- | --- | --- | --- | --- |
| **Изпускащо устройство**  **(комин)**  **№** | **Източник на отпадъчни газове** | **Пречиствателно съоръжение** | **Максимален дебит на газовете**  **(Nm3/h)** | **Височина на изпускащото устройство**  **(m)** |
| К 3 | Куполна пещ | 2 бр. циклони,  1 бр. ръкавен филтър,  1 бр. горивна камера,  1 бр. десулфатизираща кула | 53 792 | 25 |

**Таблица 9.2.2.1. – продължение**

|  |  |
| --- | --- |
| **Параметър** | **НДЕ (mg/Nm3)** |
| Прах | 20 |
| NOx | 300 |
| SOx | 200 |
| NH3 | 30 |
| H2S | 2 |
| CO | 100 |
| Газообразни неорганични съединения на хлора, определени като HCl | 30 |
| Газообразни неорганични съединения на флуора, определени като HF | 5 |
| Σ (As, Co, Ni, Cd, Se, CrVI ) | 1 |
| Σ (As, Co, Ni, Cd, Se, CrVI , Sb, Pb, CrIII , Cu, Mn, V, Sn) | 2 |

**\*** НДЕ се отнасят за 8 % обемни съдържание на кислород в отпадъчните газове.

**Условие 9.2.2.2. Участък „Формуване на влакна от каменна вата“ и Участък „Втвърдяване на ватата в тунелна пещ за изпичане и подсушаване“**

**Таблица 9.2.2.2.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Изпускащо устройство**  **(комин)**  **№** | **Източник на отпадъчни газове** | **Пречиствателно съоръжение** | | **Максимален дебит на газовете**  **(Nm3/h)** | **Номинална входяща топлинна мощтност (MW)** | **Вид на горивото** | **Височина на изпускащото устройство**  **(m)** |
| К 2 | Процес по формуване на влакна от каменна вата | 1 бр. филтърна стая с каменна вата | 1 бр. електростатичен филтър | 270 000 | - | - | 27 |
| Тунелна пещ | 1 бр. филтърна стая с каменна вата | - | - |
| Горелки към тунелна пещ | 4 бр. х 0,250 MW | природен газ |

**Таблица 9.2.2.2. – продължение**

|  |  |
| --- | --- |
| **Параметър** | **НДЕ (mg/Nm3)** |
| Прах | 15 |
| NOx | 20 |
| SOx | 100 |
| NH3 | 30 |
| H2S | 3 |
| Фенол | 5 |
| Формалдехид | 5 |
| Амини | 3 |
| Органични вещества, определени като общ въглерод / TOC | 30 |

**Условие 9.2.2.3. Участък „Рязане и пакетиране на каменната вата“**

**Таблица 9.2.2.3.**

|  |  |  |  |  |
| --- | --- | --- | --- | --- |
| **Изпускащо устройство**  **(комин)**  **№** | **Източник на отпадъчни газове** | **Пречиствателно съоръжение** | **Максимален дебит на газовете**  **(Nm3/h)** | **Височина на изпускащото устройство**  **(m)** |
| К 1 | Рязане и пакетиране на каменната вата | филтърна стая с 36 бр. филтърни платна от каменна вата | 78 000 | 27 |

**Таблица 9.2.2.3. – продължение**

|  |  |
| --- | --- |
| **Параметър** | **НДЕ (mg/Nm3)** |
| Прах | 20 |
| NOx | 20 |
| SOx | 100 |
| NH3 | 30 |
| H2S | 3 |
| Фенол | 5 |
| Формалдехид | 5 |
| Амини | 3 |
| Органични вещества, определени като общ въглерод / TOC | 30 |

**Условие 9.2.5.** Притежателят на настоящото разрешително да прилага инструкция за периодична оценка на съответствието на измерените стойности на контролираните параметри с определените в разрешителното емисионни норми, установяване на причините за несъответствието и предприемане на коригиращи действия.

**Условие 9.3. Неорганизирани емисии**

**Условие 9.3.1.** Всички емисии на вредни вещества от инсталацията по **Условие № 2.** да се изпускат в атмосферния въздух организирано, през изпускащите устройства, описани в **Условие 9.2**., а в случай на авария (съгласно **Условие 6.15.)** през ИУ № К4 при спазване на **Условие 15.5.**

**Условие 9.3.2.** Притежателят на настоящото разрешително да прилага инструкция за периодична оценка на наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им.

**Условие 9.3.3.** Притежателят на настоящото разрешително да прилага инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия.

**Условие 9.3.4.** Притежателят на настоящото разрешително да предприема всички необходими мерки за ограничаване на емисиите на прахообразни вещества, в съответствие с изискванията на чл. 70 на Наредба № 1/27.06.2005г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

**Условие 9.4. Интензивно миришещи вещества**

**Условие 9.4.1.** Притежателят на настоящото разрешително да извършва всички дейности на площадката по начин, недопускащ разпространението на миризми извън границите на производствената площадка.

**Условие 9.4.2.** При установяване наличието на неприятни миризми, притежателят на настоящото разрешително да предприеме незабавни действия за идентифициране на причините за появата им и да предприеме мерки за предотвратяване/отстраняване на емисиите на интензивно миришещи вещества, генерирани от дейностите на площадката.

**Условие 9.4.3.** Притежателят на настоящото разрешително да прилага инструкция за периодична оценка на спазването на мерките за предотвратяване/намаляване емисиите на интензивно миришещи вещества.

**Условие 9.5. Въздействие на емисиите на вредни вещества върху качеството на атмосферния въздух**

**Условие 9.5.1.** Емисиите на вредни вещества в атмосферния въздух, генерирани от дейностите на площадката да не водят до нарушаване на действащите норми за качество на въздуха.

**Условие 9.6. Условия за собствен мониторинг**

**Условие 9.6.1. Изисквания към собствения мониторинг на емисиите на вредни вещества във въздуха**

**Условие 9.6.1.1.** Притежателят на настоящото разрешително да извършва собствени периодични измервания (СПИ) на емисиите на вредни вещества в отпадъчните газове от изпускащите устройства, посочени в **Таблица 9.6.1.1.**, **Таблица 9.6.1.2.** и **Таблица 9.6.1.3.** при спазване на регламентираните срокове в таблиците и изискванията на Глава пета от Наредба № 6/26.03.1999г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници и Решение за изпълнение (ЕС) № 2012/134/ЕС на комисията от 28 февруари 2012 година за формулиране на заключения за най-добри налични техники (НДНТ) при стъкларското производство.

**Таблица 9.6.1.1.** **Мониторинг на изпускащо устройство № К 3**

|  |  |  |
| --- | --- | --- |
| **Показател** | **Метод за изпитване** | **Честота на измерването** |
| Прах | Гравиметричен метод | Веднъж на шест месеца |
| NOx | Недисперсионна спектрометрия в инфрачервената област;  FTIR метод;  Електрохимичен принцип;  Молекулярна спектрофотометрия;  Хемилуминесценция | Веднъж на шест месеца |
| SOx | Недисперсионна инфрачервена спектрометрия в инфрачервената област; Електрохимичен принцип;  Тегловен метод | Веднъж на шест месеца |
| NH3 | Недисперсионна спектрометрия в инфрачервената област;  FTIR метод;  Електрохимичен принцип;  Молекулярна спектрофотометрия | Веднъж годишно |
| H2S | Недисперсионна спектрометрия в инфрачервената област,  Електрохимичен принцип | Веднъж на две години |
| CO | Недисперсионна инфрачервена спектрометрия;  Електрохимичен принцип;  FTIR метод | Веднъж годишно |
| Газообразни неорганични съединения на хлора, определени като HCl | Недисперсионна спектрометрия в инфрачервената област;  FTIR метод;  Абсорбция на съставните части и анализ на абсорбционните разтвори | Веднъж годишно |
| Газообразни неорганични съединения на флуора, определени като HF | Йонселективен електрод | Веднъж годишно |
| Σ (As, Co, Ni, Cd, Se, CrVI ) | Пробонабиране и последващо атомно-абсорбционно или ICP MS определяне или ICP-OES оптико емисионна спектрофотометрия с индуктивно свързана плазма | Веднъж на две години |
| Σ (As, Co, Ni, Cd, Se, CrVI , Sb, Pb, CrIII , Cu, Mn, V, Sn) | Пробонабиране и последващо атомно-абсорбционно или ICP MS определяне или ICP-OES оптико емисионна спектрофотометрия с индуктивно свързана плазма | Веднъж на две години |

**Таблица 9.6.1.2. Мониторинг на изпускащо устройство № К 2**

|  |  |  |
| --- | --- | --- |
| **Показател** | **Метод за изпитване** | **Честота на измерването** |
| Прах | Гравиметричен метод | Веднъж на шест месеца |
| NOx | Хемилуминесценция; Електрохимичен принцип | Веднъж на шест месеца |
| SOx | Недисперсионна спектрометрия в инфрачервената област; Електрохимичен принцип;  Тегловен метод | Веднъж на шест месеца |
| NH3 | Недисперсионна спектрометрия в инфрачервената област;  FTIR метод;  Електрохимичен принцип; Молекулярна спектрофотометрия | Веднъж годишно |
| H2S | Недисперсионна спектрометрия в инфрачервената област, Електрохимичен принцип | Веднъж на шест месеца |
| Органични вещества, определени като общ въглерод/ TOC | Недисперсионна спектрометрия в инфрачервената област; Пламъчно-йонизационен детектор | Веднъж годишно |
| Фенол | Пламъчно-йонизационен  детектор | Веднъж на две години |
| Формалдехид | Пламъчно-йонизационен  детектор | Веднъж на две години |
| Амини | Недисперсионна спектрометрия в инфрачервената област;  FTIR метод;  Електрохимичен принцип; Молекулярна спектрофотометрия | Веднъж на две години |

**Таблица 9.6.1.3. Мониторинг на изпускащо устройство № К 1**

|  |  |  |
| --- | --- | --- |
| **Показател** | **Метод за изпитване** | **Честота на измерването** |
| Прах | Гравиметричен метод | Веднъж на шест месеца |
| NOx | Хемилуминесценция; Електрохимичен принцип | Веднъж на шест месеца |
| SOx | Недисперсионна спектрометрия в инфрачервената област; Електрохимичен принцип;  Тегловен метод | Веднъж на шест месеца |
| NH3 | Недисперсионна спектрометрия в инфрачервената област;  FTIR метод;  Електрохимичен принцип; Молекулярна спектрофотометрия | Веднъж годишно |
| H2S | Недисперсионна спектрометрия в инфрачервената област, Електрохимичен принцип | Веднъж на шест месеца |
| Органични вещества, определени като общ въглерод/ TOC | Недисперсионна спектрометрия в инфрачервената област; Пламъчно-йонизационен детектор | Веднъж годишно |
| Фенол | Пламъчно-йонизационен  детектор | Веднъж на две години |
| Формалдехид | Пламъчно-йонизационен  детектор | Веднъж на две години |
| Амини | Недисперсионна спектрометрия в инфрачервената област;  FTIR метод;  Електрохимичен принцип; Молекулярна спектрофотометрия | Веднъж на две години |

**Условие 9.6.1.2.** Притежателят на настоящото разрешително да възлага провеждането на СПИ на акредитирани лаборатории за изпитване, които задължително да измерват параметрите на газовите потоци и атмосферния въздух, съгласно чл. 22 от Наредба № 6/26.03.1999г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници.

**Условие 9.6.1.3.** Притежателят на настоящото разрешително, да прилага инструкция за извършване на периодична оценка на съответствието на измерените стойности на контролираните параметри с определените в разрешителното емисионни норми, установяване на причините за несъответствията и предприемане на коригиращи действия.

**Условие 9.6.1.4.** В срок до един месец от влизане в сила на настоящото разрешително, притежателят му да изготви и представи за съгласуване в РИОСВ, по реда на **Условие 6.14.**, план за мониторинг на емисиите в атмосферата от всички изпускащи устройства на площадката, които отвеждат вредни вещества, съобразен с условията на разрешителното.

**Условие 9.6.1.5.** Притежателят на настоящото разрешително да определя годишните количества на замърсителите (kg/y) в атмосферния въздух по Допълнение 4 на Ръководство за прилагане на ЕРИПЗ, съгласно изискванията на Регламент № 166/2006г. относно създаването на Европейски регистър за изпускането и преноса на замърсителите (EРИПЗ).

**Условие 9.6.2. Документиране и докладване**

**Условие 9.6.2.1.** Притежателят на настоящото разрешително да документира и съхранява резултатите от мониторинга на емисиите на вредни вещества в отпадъчните газове по **Условие 9.6.1.1** за всяка календарна година отделно и да предоставя документацията при поискване от компетентния орган.

**Условие 9.6.2.2.** Притежателят на настоящото разрешително да документира и съхранява на площадката информация за всички вещества и техните количества, свързани с прилагането на Европейски регистър за изпускането и преноса на замърсителите (EРИПЗ).

**Условие 9.6.2.3.** Притежателят на настоящото разрешително да документира и съхранява резултатите от изпълнението на мерките за предотвратяване/намаляване на неорганизираните емисии и интензивно миришещи вещества, генерирани от дейностите на площадката.

**Условие 9.6.2.4.** Притежателят на настоящото разрешително да документира и съхранява постъпилите оплаквания за миризми в резултат от дейностите, извършвани на площадката.

**Условие 9.6.2.5.** Притежателят на настоящото разрешително да документира и съхранява резултатите от оценката на съответствието на измерените стойности на контролираните показатели с определените в разрешителното емисионни норми (вкл. степента и времевия период на превишаването им), установените причини за несъответствието и предприетите коригиращи действия.

**Условие 9.6.2.6.** Притежателят на настоящото разрешително да докладва ежегодно, като част от ГДОС информация по **Условие 9.6.2.1., Условие 9.6.2.2., Условие 9.6.2.3., Условие 9.6.2.4.** и **Условие 9.6.2.5.** и в съответствие с изискванията на Наредба № 6/26.03.1999г. за реда и начина за измерване на емисиите на вредни вещества, изпускани в атмосферния въздух от обекти с неподвижни източници и изискванията на Европейски регистър за изпускането и преноса на замърсителите (EРИПЗ).

**Условие 9.6.2.7.** Притежателят на настоящото разрешително да докладва ежегодно, като част от ГДОС данни за емитираните количества на замърсителите във въздуха, за производството на единица продукт, изчислени съгласно **Условие 6.13**.

**Условие № 10 Емисии на отпадъчни води**

Отвеждането и заустването на отпадъчни води, генерирани от производствената площадка да се извършва единствено при спазване на условията в комплексното разрешително.

**Условие 10.1 Производствени отпадъчни води**

**Условие 10.1.1. Емисионни норми – индивидуални емисионни ограничения**

**Условие 10.1.1.1.** Притежателя на настоящото разрешително да използва в затворен оборотен цикъл отпадъчни води от пречистване на отпадъчни газове от куполна пещ и отпадъчни води от пречистване на отпадъчни газове в електрофилтър. Не се разрешава заустването на производствени отпадъчни води от площадката във водни обекти и/или канализационни системи на населени места.

**Условие 10.1.1.2.** Притежателя на настоящото разрешително да прилага инструкция за проверка и поддръжка на съоръженията към затворен оборотен цикъл на отпадъчните води, в т.ч. резервоар с обем 156,8 м3 за отпадъчни води от пречистване на отпадъчни газове към куполна пещ и резервоар 175,5 м3 за отпадъчни води от електрофилтър, обозначени в Приложение № 8 – Схеми към заявлението. Резултатите от прилагането на инструкцията да се документират и докладват като част от ГДОС.

**Условие 10.2. Охлаждащи води**

**Условие 10.2.1.** Притежателят на настоящото разрешително да поддържа затворен оборотен цикъл на охладителен кръг към куполна пещ и охладителен кръг за охлаждане на спинари. Не се разрешава заустване на охлаждащи води във водни обекти и/или канализационни системи на населени места.

**Условие 10.2.2.** Притежателя на настоящото разрешително да прилага инструкция за проверка и поддръжка на съоръженията към затворен оборотен цикъл на охлаждащи води, в т.ч. басейн с обем 151,25 м3 към охладителен кръг към куполна пещ и басейн 82,5 м3 към охладителен кръг за охлаждане на спинари, обозначени в Приложение № 8 – Схеми към заявлението. Резултатите от прилагането на инструкцията да се документират и докладват като част от ГДОС.

**Условие 10.3. Битово-фекални води**

**Условие 10.3.1. Емисионни норми – индивидуални емисионни ограничения**

**Условие 10.3.1.1.** На притежателя на настоящото разрешително се разрешава заустване на битово-фекални води в градската канализационна система на гр. Търговище, единствено при наличието на актуален договор с лицето, експлоатиращо канализационната мрежа на населеното място и селищната пречиствателна станция, при спазване на условията в него, както и при спазване на изискванията в **Таблица 10.3.1.1**.

**Таблица 10.3.1.1**.

**1. Точка на заустване :**

**№ 1 –** обозначена в Приложение № 8 - Схеми към заявлението с географски координати 43°15'54,1" СШ и 26°34'51,3" ИД;

**2. Точка на пробовземане:**

**ТМ 1 -** обозначена в Приложение № 8 - Схеми към заявлението с географски координати 43°15'57,3" СШ и 26°34'51,3" ИД;

**3. Източници на отпадъчните води**: – Битово-фекалните отпадъчни води;

**4. Име на водоприемника -** градската канализационна система с ГПСОВ – гр. Търговище;

**5.** **Количество на заустваните отпадъчни води:**

Q max. час – 0.1 m3/h

Q ср.дн. – 2,7 m3/24h

Q ср. год. – 750 m3/y

|  |  |
| --- | --- |
| **Показател** | **Максимално допустими концентрации** |
| Активан реакция (рН) | 6,5-9,0 |
| Неразтворени вещества | 250,00 mg/dm3 |
| БПК5 | 250,00 mg/dm3 |
| ХПК (бихроматна) | 500,00 mg/dm3 |
| Азот (общ) | 40,00 mg/dm3 |
| Фосфор (общ) | 10,00 mg/dm3 |
| а-СПАВ | 5,00 mg/dm3 |
| Азот амониев | 35,00 mg/dm3 |
| Екстрахируеми вещества | 15,00 mg/dm3 |
| Феноли | 0,05 mg/dm3 |

**Условие 10.3.2. Принос към концентрациите на вредни и опасни вещества във водоприемниците**

**Условие 10.3.2.1.** Заустваните по **Условие 10.3.1.1.** отпадъчни води, не трябва да нарушават нормалната експлоатация на градската канализационна мрежа и работата на ГПСОВ.

**Условие 10.3.2.2.** При залпови изпускания на замърсяващи вещества в градската канализационна система на гр. Търговище, вследствие на аварийни ситуации, операторът да предприеме необходимите мерки за ограничаване или ликвидиране на последиците от замърсяването, съгласно изготвен авариен план.

**Условие 10.3.3 Условия за собствен мониторинг**

**Условие 10.3.3.1.** Притежателят на настоящото разрешително да извършва собствен мониторинг на поток битово-фекални води, заустван в градска канализационна система, съгласно **Таблица 10.3.3.1.** Пробовземането и анализите да се извършват от акредитирана лаборатория.

**Таблица 10.3.3.1.**

**1. Точка на заустване :**

**№ 1 –** обозначена в Приложение № 8 - Схеми към заявлението с географски координати 43°15'54,1" СШ и 26°34'51,3" ИД;

**2. Точка на пробовземане:**

**ТМ 1 -** обозначена в Приложение № 8 - Схеми към заявлението с географски координати 43°15'57,3" СШ и 26°34'51,3" ИД;

**3. Източници на отпадъчните води**: – Битово-фекалните отпадъчни води;

**4. Име на водоприемника -** градската канализационна система с ГПСОВ – гр. Търговище;

**5.** **Количество на заустваните отпадъчни води:**

Q max. час – 0.1 m3/h

Q ср.дн. – 2,7 m3/24h

Q ср. год. – 750 m3/y

|  |  |  |
| --- | --- | --- |
| **Показатели** | **Честота на пробовземане** | **Метод/и за изпитване** |
| Активан реакция (рН) | Веднъж на три месеца | Потенциометрично определяне |
| Неразтворени вещества | Веднъж на три месеца | Гравиметрично определяне |
| БПК5 | Веднъж на три месеца | Потенциометрично определяне |
| ХПК (бихроматна) | Веднъж на три месеца | Титриметрично определяне/ Спектрофотометрично определяне |
| Азот общ | Веднъж на три месеца | Определяне с хемилуминисцентен детектор |
| Фосфор общ | Веднъж на три месеца | Спектрофотометрично определяне/Йонхроматографско определяне |
| а-СПАВ | Веднъж на три месеца | Спектрофотометрично определяне |
| Амонячен азот | Веднъж на три месеца | Спектрофотометрично определяне/ Йонхроматографско определяне |
| Екстрахируеми вещества | Веднъж на три месеца | Гравиметрично определяне |
| Феноли | Веднъж на шест месеца | Спектрофотометрично определяне |

**Условие 10.3.3.2.** Притежателят на настоящото разрешително да измерва/изчислява количествата битово-фекални отпадъчни води, зауствани в градска канализационна система.

**Условие 10.3.3.3.** Притежателят на настоящото разрешително да прилага инструкция за оценка на съответствие на резултатите от собствения мониторинг по **Условие 10.3.3.1.** с ИЕО посочени в **Таблица 10.3.1.1.**, установяване на причините за несъответствията и предприемането на коригиращи действия.

**Условие 10.4. Дъждовни води**

**Условие 10.4.1. Емисионни норми – индивидуални емисионни ограничения**

**Условие 10.4.1.1.** На притежателя на настоящото разрешително се разрешава заустване на дъждовни води от територията на производствената площадка в градската канализационна система на гр. Търговище, единствено при наличието на актуален договор с лицето, експлоатиращо канализационната мрежа на населеното място и селищната пречиствателна станция, при спазване на условията в него, както и при спазване на изискванията в **Таблица 10.4.1.1**.

**Таблица 10.4.1.1.**

**1. Точка на заустване :**

**№ 2 –** обозначена в Приложение № 8 - Схеми към заявлението с географски координати 43°15'57,0" СШ и 26°35'02,4" ИД;

**2. Точка на пробовземане:**

**ТМ 1 -** обозначена в Приложение № 8 - Схеми към заявлението с географски координати 43°15'58,1" СШ и 26°35'01,4" ИД;

**3. Източници на отпадъчните води**: – Дъждовни води от площадката;

**4. Име на водоприемника -** градската канализационна система с ГПСОВ – гр. Търговище;

**5.** **Количество на заустваните отпадъчни води:**

Q ср. год. – 116365 m3/y

|  |  |
| --- | --- |
| **Показател** | **Максимално допустими концентрации** |
| рН | 6,5-9,0 |
| Неразтворени вещества | 250,00 mg/dm3 |
| Нефтопродукти | 5,00 mg/dm3 |

**Условие 10.4.2. Принос към концентрациите на вредни и опасни вещества във водоприемниците**

**Условие 10.4.2.1.** Заустваните по **Условие 10.4.1.1.** дъждовни води, не трябва да нарушават нормалната експлоатация на градската канализационна мрежа и работата на ГПСОВ.

**Условие 10.4.2.2.** При залпови изпускания на замърсяващи вещества в градската канализационна система на гр. Търговище, вследствие на аварийни ситуации, операторът да предприеме необходимите мерки за ограничаване или ликвидиране на последиците от замърсяването, съгласно изготвен авариен план.

**Условие 10.4.3 Условия за собствен мониторинг**

**Условие 10.4.3.1.** Притежателя на настоящото разрешително да извършва собствен мониторинг на дъждовни води от площадката, съгласно сключен договор за приемане и пречистване, сключен с ВиК дружеството, както и при спазване на изискванията съгласно **Таблица 10.4.3.1.** Пробовземането и анализите да се извършват от акредитирана лаборатория.

**Таблица 10.4.3.1.**

**1. Точка на заустване :**

**№ 2 –** обозначена в Приложение № 8 - Схеми към заявлението с географски координати 43°15'57,0" СШ и 26°35'02,4" ИД;

**2. Точка на пробовземане:**

**ТМ 1 -** обозначена в Приложение № 8 - Схеми към заявлението с географски координати 43°15'58,1" СШ и 26°35'01,4" ИД;

**3. Източници на отпадъчните води**: – Дъждовни води от площадката;

**4. Име на водоприемника -** градската канализационна система с ГПСОВ – гр. Търговище;

**5.** **Количество на заустваните отпадъчни води:**

Q ср. год. – 116365 m3/y

|  |  |  |
| --- | --- | --- |
| **Показатели** | **Честота на пробовземане** | **Метод/и за изпитване** |
| рН | Веднъж на три месеца | Потенциометрично определяне |
| Неразтворени вещества | Веднъж на три месеца | Гравиметрично определяне |
| Нефтопродукти | Веднъж на три месеца | Газова хроматография |

**Условие 10.4.3.2.** Притежателят на настоящото разрешително да измерва/изчислява количествата на заустваните дъждовни води по **Условие 10.4.1.1**.

**Условие 10.4.3.3.** Притежателят на настоящото разрешително да прилага инструкция за оценка на съответствие на резултатите от собствения мониторинг по **Условие 10.4.3.1.** с ИЕО посочени в **Таблица 10.4.1.1.,** установяване на причините за несъответствията и предприемането на коригиращи действия.

**Условие 10.4.3.4.** Притежателят на настоящото разрешително да изготви и съгласува с РИОСВ, по реда на **Условие 6.14.,** план за мониторинг на емисиите в отпадъчните води от площадката, съобразен с условията на настоящото комплексно разрешително.

**Условие 10.5.** Притежателят на настоящото разрешително да прилага инструкция за периодична проверка и поддръжка на състоянието на канализационната система на площадката ( в т.ч. всички резервоари и басейни), включително установяване на течове и предприемане на коригиращи действия за тяхното отстраняване.

**Условие 10.6. Документиране и докладване**

**Условие 10.6.1.** Притежателя на настоящото разрешително да документира и съхранява резултатите от собствения мониторинг на отпадъчните води по **Условие 10.3.3.1.** и **Условие 10.4.3.1.**

**Условие 10.6.2.** Притежателя на настоящото разрешително да докладва като част от ГДОС резултатите от собствения мониторинг по **Условие 10.3.3.1.** и **Условие 10.4.3.1.,** установените причини за несъответствия и предприетите коригиращи действия.

**Условие 10.6.3.** Притежателя на настоящото да докладва като част от ГДОС резултатите от оценка на съответствието, съгласно **Условие 10.3.3.3** и **Условие 10.4.3.4.**

**Условие 10.6.4.** Притежателят на настоящото разрешително да докладва ежегодно, като част от ГДОС, резултати от инструкцията по **Условие 10.5.**

**Условие 10.6.5.** Притежателят на настоящото разрешително да докладва ежегодно, като част от ГДОС данни за емитираните количества на замърсителите в отпадъчните води, за производството на единица продукт, изчислени съгласно **Условие 6.13.**

**Условие № 11. Управление на отпадъците**

**Условие 11.1. Образуване на отпадъци**

**Условие 11.1.1.** Образуваните отпадъци по време на експлоатацията на инсталацията по **Условие № 2,** да не се различават по вид (код и наименование) и да не превишават количествата, посочени в **Таблица 11.1**.

**Таблица 11.1. Производствени отпадъци, образувани от Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**

|  |  |  |  |
| --- | --- | --- | --- |
| **Код на отпадъка** | **Наименование на отпадъка** | **Количество**  **[t/y]** | **Количество**  **[t/единица продукт]** |
| 10 01 15 | Сгурия, шлака и дънна пепел от процеси на съвместно изгаряне, различни от упоменатите в 10 01 14 | 60 | 0,003 |
| 10 01 17 | Увлечена/летяща пепел от процеси на съвместно изгаряне, различна от упоменатата в 10 01 16 | 60 | 0,003 |
| 10 01 19 | Отпадъци от пречистване на газове, различни от упоменатите в 10 01 05,10 01 07 10 01 18 | 60 | 0,003 |
| 10 01 26 | Отпадъци от пречистване на охлаждащи води | 3 | 0,00015 |

**Условие 11.1.2.** Притежателят на настоящото разрешително да прилага инструкция за периодична оценка на съответствието на нормите за ефективност при образуването на отпадъци с определените такива в условията на разрешителното. Инструкцията да включва установяване на причините за несъответствия и предприемане на коригиращи действия. Резултатите от изпълнението на инструкциятада се документират.

**Условие 11.2. Приемане на отпадъци за третиране**

На притежателя на настоящото разрешително не се разрешава приемане на отпадъци за третиране на територията на площадката по **Условие 3.3**.

**Условие 11.3. Предварително съхраняване на отпадъци**

**Условие 11.3.1.** На притежателя на настоящото разрешително се разрешава да извършва предварително съхраняванена отпадъците образувани при производствената дейност, за срок не по-дълъг от:

* три години при последващо предаване за оползотворяване;
* една година при последващо предаване за обезвреждане.

**Условие 11.3.2.** Притежателят на настоящото разрешително да представи в срок до един месец от датата на издаване на комплексното разрешително в РИОСВ актуален план/карта на площадката, в който са означени местата за предварително съхранение на всички отпадъци, образувани на площадката.

**Условие 11.3.3.** При планирана промяна на място за съхраняване на образуваните на площадката отпадъци притежателят на настоящото разрешително да представи в РИОСВ актуализация на горната схема, в срок един месец преди осъществяване на промяната.

**Условие 11.3.4.** Притежателят на настоящото разрешително да извършва предварително съхраняване на опасните отпадъци, образувани от производствената дейност, в добре затварящи се съдове, изготвени от материали, които не могат да взаимодействат с отпадъците. Съдовете да бъдат обозначени с добре видими надписи “опасен отпадък”, код и наименование на отпадъка, съгласно Наредба № 2 от 23 юли 2014 г. за класификация на отпадъците.

**Условие 11.3.5.** На притежателя на настоящото разрешително се разрешава да извършва предварително съхраняване на отпадъци с код и наименование:

|  |  |  |
| --- | --- | --- |
| **Код** | **Наименование на отпадъка** | **Годишно количество, разрешено за съхраняване, t/y** |
| 10 01 15 | Сгурия, шлака и дънна пепел от процеси на съвместно изгаряне, различни от упоменатите в 10 01 14 | 60 |
| 10 01 17 | Увлечена/летяща пепел от процеси на съвместно изгаряне, различна от упоменатата в 10 01 16 | 60 |
| 10 01 19 | Отпадъци от пречистване на газове, различни от упоменатите в 10 01 05,10 01 07 10 01 18 | 60 |
| 10 01 26 | Отпадъци от пречистване на охлаждащи води | 3 |
| 13 02 05\* | Нехлорирани моторни и смазочни масла за зъбни предавки на минерална основа | 1 |
| 15 01 01 | Хартиени и картонени опаковки | 1,5 |
| 15 01 02 | Пластмасови опаковки | 1 |
| 15 01 03 | Опаковки от дървесни материали | 0,5 |
| 15 01 10\* | Опаковки, съдържащи остатъци от опасни вещества или замърсени с опасни вещества | 2 |
| 15 02 02\* | Абсорбенти, филтърни материали (включително маслени филтри, неупоменати другаде), кърпи за изтриване и предпазни облекла, замърсени с опасни вещества | 1,5 |
| 16 02 14 | Излязло от употреба оборудване, различно от упоменатото в кодове от 16 02 09 до 16 02 13 | 1 |

**Условие 11.3.6.** Всички обособени места за предварително съхраняване на отпадъците посочени в **Условие 11.3.5.,** трябва да имат трайна настилка (бетон, асфалт или друг подходящ материал), ясни надписи за предназначението на площадките, вида на отпадъците, които се третират в тях, да бъдат ясно означени и отделени от останалите съоръжения в обекта. Съхранението на отпадъците да се извършва съобразно изискванията на съответните наредби по управление на отпадъците.

**Условие 11.3.7.** На притежателя на настоящото разрешително се разрешава предварителното съхраняване на отпадъците да се осъществява по начин, който не позволява смесване на опасни отпадъци с други отпадъци, смесване на оползотворими и неоползотворими отпадъци, както и смесване на опасни отпадъци с други вещества, включително разреждане на опасни отпадъци.

**Условие 11.3.8.** Притежателят на настоящото разрешително да прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия.

**Условие 11.4. Транспортиране на отпадъците**

**Условие 11.4.1.** На притежателя на настоящото разрешително се разрешава да предава за транспортиране отпадъците извън територията на площадката, на лица притежаващи приложимите, съгласно ЗУО документи за осъществяване на съответната дейност, включително въз основа на сключен договор. В случай, че тази дейност ще се извършва от притежателят на настоящото разрешително, същият следва да притежава такива документи.

**Условие 11.4.2.** Притежателят на настоящото разрешително да изготвя “Идентификационен документ”, съгласно Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри, в случаите на предаване на опасни отпадъци за оползотворяване/обезвреждане.

**Условие 11.4.3.** Притежателят на настоящото разрешително да изготвя, съхранява и представя на контролните органи при поискване за всяка партида транспортиран отпадък копия от следните документи:

1. За производствени отпадъци:

сертификат на товара (отпадъка) или съпроводителен документ;

1. За опасни отпадъци:

* сертификат на товара (отпадъка) или съпроводителен документ;
* “Идентификационен документ”, съгласно Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.5. Оползотворяване, в т.ч. рециклиране на отпадъци**

**Условие 11.5.1.** На притежателя на настоящото разрешително се разрешава да предава за оползотворяване, в т.ч. рециклиране отпадъците, образувани от дейността на предприятието, извън територията на площадката, единствено на лица, притежаващи документ по чл. 67 и/или по чл.78 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор, или да ги предава при реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006г. относно превози на отпадъци.

**Условие 11.5.1.1.** Притежателят на настоящото разрешително да предава отпадъците, образувани от дейността на предприятието при експлоатацията на инсталациите по **Условие 2.,** приоритетно за оползотворяване пред обезвреждане.

**Условие 11.5.2.** На притежателя на настоящото разрешително се разрешава да извършва дейност по оползотворяване, обозначена с код **R 5** - Рециклиране или възстановяване на други неорганични материали, в **Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна**, на следните отпадъци с код и наименования:

* 10 01 15 – Сгурия, шлака и дънна пепел от процеси на съвместно изгаряне, различни от упоменатите в 10 01 14;
* 10 01 17 – Увлечена/летяща пепел от процеси на съвместно изгаряне, различна от упоменатата в 10 01 16;
* 10 01 19 – Отпадъци от пречистване на газове, различни от упоменатите в 10 01 05,10 01 07 10 01 18,

образувани от дейността на инсталацията по **Условие № 2**.

**Условие 11.6.** **Обезвреждане на отпадъците**

**Условие 11.6.1.** На притежателя на настоящото разрешително се разрешава да предава за обезвреждане отпадъците, образувани от дейността на предприятието, извън територията на площадката, единствено на лица, притежаващи разрешение по чл. 67 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор, или да ги предава при реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006г. относно превози на отпадъци.

**Условие 11.7. Контрол и измерване на отпадъците**

**Условие 11.7.1.** Притежателят на настоящото разрешително да осъществява измерване/изчисляване на количествата генерирани на площадката отпадъци, с цел определяне на:

* годишно количество образуван отпадък за всяка инсталация и продукт;
* изчислените стойностите на годишните норми за ефективност при образуването на отпадъци (само за отпадъците, които се генерират пряко от производствения процес).

**Условие 11.7.2.** Притежателят на настоящото разрешително да прилага инструкция за измерване на образуваните количества отпадъци и изчисление на стойностите на нормите за ефективност при образуването на отпадъци в съответствие с условията на настоящото разрешително.

**Условие 11.7.3.** Притежателят на настоящото разрешително да прилага инструкция за оценка на съответствието на наблюдаваните годишни количества образувани отпадъци и стойностите на нормите за ефективност при образуването на отпадъци (само за отпадъците, които се генерират пряко от производствения процес) с определените такива в условията на разрешителното. Инструкцията да включва установяване на причините за несъответствия и предприемане на коригиращи действия.

**Условие 11.8.** **Анализи на отпадъците**

**Условие 11.8.1.** Притежателят на настоящото разрешително да извършва анализи на образуваните при производствената дейност отпадъци с цел класификация на отпадъците по чл. 3 от ЗУО.

**Условие 11.8.2.** Притежателят на настоящото разрешително да извърши основно охарактеризиране на отпадъците образувани от дейността на предприятието и предназначени за обезвреждане чрез депониране, в съответствие с изискванията на част I, раздел 1, т.1.1 на приложение № 1 от Наредба № 6/27.08.2013г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.

**Условие 11.8.2.1.** Вземането на проби и изпитването на отпадъците по **Условие 11.8.2** да се извършват в съответствие с изискванията на част I, раздел 3 на приложение № 1 от Наредба № 6/27.08.2013г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци. Взетите проби да се съхраняват най – малко три месеца след депониране на отпадъците.

**Условие 11.8.3.** Анализите на отпадъци по **условие 11.8.1** и **условие 11.8.2.1.** да бъдат извършвани от акредитирани лаборатории, в съответствие с чл. 3 ал. 7 от ЗУО.

**Условие 11.9.** **Документиране и докладване**

**Условие 11.9.1.** Притежателят на настоящото разрешително да документира и докладва дейностите по управление на отпадъците съгласно изискванията на Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.9.1.1.** Информацията, включително и резултатите от извършените анализи на отпадъците по **Условие 11.8.1** и **Условие 11.8.2**, да се документират и съхраняват минимум 5 години на площадката и да се предоставят при поискване от компетентните органи.

**Условие 11.9.2.** Притежателят на настоящото разрешително дадокументира всички измервани/изчислявани съгласно **Условие 11.7.** количествата на отпадъците и да докладва като част от ГДОС образуваните количества отпадъци като годишно количество и стойностите на нормите за ефективност при образуването на отпадъци (само за отпадъците, които се образуват пряко от производствения процес).

**Условие 11.9.2.1.** Притежателят на настоящото разрешително дадокументира и докладва, като част от ГДОС количествата на отпадъците подлагани на дейност по оползотворяване, съгласно ограниченията поставени в **Условие 11.5.**

**Условие 11.9.3.** Притежателят на настоящото разрешително дадокладва като част от ГДОС обобщена информация по изпълнението на условията на КР към управлението на отпадъците.

**Условие 11.9.4.** Притежателят на настоящото разрешително да съхранява всяка информация, чието документиране се изисква с горните условия (**условие № 11. Управление на отпадъците**) за срок не по-кратък от пет календарни години, ако не е указано друго в съответната нормативна уредба. Информацията да се предоставя при поискване от компетентните органи.

**Условие 11.9.5.** Притежателят на настоящото разрешително да докладва преносите извън площадката на опасни и неопасни отпадъци, в определените случаи, посочени в Регламент № 166/ 2006 г. относно създаването на Европейски регистър за изпускането и преноса на замърсители (ЕРИПЗ).

**Условие № 12. Шум**

**Условие 12.1.** **Емисии**

**Условие 12.1.1.** Дейностите, извършвани на производствената площадка, да се осъществяват по начин, недопускащ предизвикване на шум в околната среда над граничните стойности на еквивалентно ниво на шума, както следва:

По границите на производствената площадка:

* дневно ниво – 70 dB(A);
* вечерно ниво – 70 dB(A);
* нощно ниво – 70 dB(A).

В местата на въздействие (в най-близо разположените спрямо промишления източник урбанизирани територии и извън тях):

* дневно ниво – 55 dB(A);
* вечерно ниво – 50 dB(A);
* нощно ниво – 45 dB(A).

**Условие 12.2.** **Контрол и измерване**

**Условие 12.2.1.** Притежателят на настоящото разрешително да извършва не по-малко от един път в рамките на две последователни календарни години, собствени периодични измервания на:

* общата звукова мощност на площадката;
* еквивалентните нива на шум в определени точки по границата на площадката;
* еквивалентните нива на шум в мястото на въздействие.

**Условие 12.2.2.** Притежателят на настоящото разрешително да прилага инструкция за наблюдение на показателите по **Условие 12.2.1.**

**Условие 12.2.3.** Притежателят на настоящото разрешително да прилага инструкция за оценка на съответствието на установените еквивалентни нива на шума по границата на производствената площадка и в местата на въздействие с разрешените такива, установяване на причините за допуснатите несъответствия и предприемане на коригиращи действия. Наблюденията се провеждат при спазване изискванията на чл. 16, ал. 2 и чл. 18 от Наредба № 54 от 13.12.2010г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда, в съответствие с „Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”**.**

**Условие 12.3.** **Документиране и докладване**

**Условие 12.3.1.** Притежателят на настоящото разрешително да документира, съхранява на площадката и представя при поискване от компетентните органи на резултатите от наблюдението на определените показатели.

**Условие 12.3.2.** Притежателят на настоящото разрешително да документира, съхранява на площадката и представя при поискване от компетентните органи на резултатите от оценката на съответствието на установените еквивалентни нива на шума по границата на производствената площадка и в мястото на въздействие с разрешените такива, установените причини за допуснатите несъответствия и предприетите коригиращи действия.

**Условие 12.3.3.** Притежателят на настоящото разрешително да докладва като част от ГДОС:

* оплаквания от живущи около площадката;
* резултатите от извършени през изтеклата отчетна година наблюдения, в съответствие с изискванията на чл. 30, ал. 3 от Наредба № 54 от 13.12.2010г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда;
* установени несъответствия с поставените в разрешителното гранични стойности на еквивалентните нива на шума, причини за несъответствията, предприети/планирани коригиращи действия

**Условие № 13 Опазване на почвата и подземните води от замърсяване**

**Условие 13.1. Мерки за опазване на почвата и подземните води от замърсяване**

**Условие 13.1.1.** На притежателя на настоящото разрешително не се разрешава инжектиране, реинжектиране, пряко или непряко отвеждане на приоритетно опасни, приоритетни, опасни и вредни вещества в подземните води и почвите.

**Условие 13.1.2.** Притежателят на настоящото разрешително да прилага инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете.

**Условие 13.1.3.** Притежателят на настоящото разрешително да осигурява съхраняването на достатъчно количество подходящи сорбиращи материали за почистване в случай на разливи на определени за целта места.

**Условие 13.1.4.** Притежателят на настоящото разрешително да прилага инструкция, съдържаща мерки за отстраняване на разливи и/или изливания на вредни и опасни вещества върху производствената площадка (включително и в обвалованите зони).

**Условие 13.1.5.** Притежателят на настоящото разрешително да прилага инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им.

**Условие 13.1.6.** Притежателят на настоящото разрешително да прилага инструкция за периодична проверка и поддръжка на канализационната система за отпадъчни води на площадката.

**Условие 13.1.7.** Не се допуска използването на материали, съдържащи приоритетни вещества при изграждането на конструкции, инженерно строителни съоръжения и други, при които се осъществява или е възможен контакт с подземните води и почвите и от които същите могат да бъдат замърсени.

**Условие 13.2. Документиране и докладване**

**Условие 13.2.1.** Притежателят на настоящото разрешително да документира и съхранява на площадката обобщени резултати от изпълнение на инструкциите по **Условие 13.1.**

**Условие 13.2.2.** Притежателят на настоящото разрешително да документира и съхранява на площадката предприети допълнителни мерки за опазване на почвата и подземните води.

**Условие 13.2.3.** Притежателят на настоящото разрешително да докладва като част от ГДОС обобщени резултати от изпълнение на инструкциите по **Условие 13.1**.

**Условие 13.2.4.** Притежателят на настоящото разрешително да докладва предприетите допълнителни мерки за опазване на почвата и подземните води по **Условие 13.2.2.,** като част от ГДОС.

**Условие № 14. Предотвратяване и действия при аварии и случаите на непосредствена заплаха за екологични щети и/или причинени екологични щети**

**Условие 14.1.** Притежателят на настоящото разрешително да прилага инструкция за оценка на риска от аварии при извършване на организационни и технически промени.

**Условие 14.2.** Притежателят на настоящото разрешително да предприема мерки за предотвратяване, контрол и/или ликвидиране на последствията от аварии.

**Условие 14.3.** Притежателят на настоящото разрешително да води документация за всяка възникнала аварийна ситуация, описваща:

* причините за аварията;
* време и място на възникване;
* последствия върху здравето на населението и околната среда;
* предприети действия по прекратяването на аварията и/или отстраняването на последствията от нея.

Документацията да се съхранява и представя при поискване от компетентния орган.

**Условие 14.4.** Притежателят на настоящото разрешително незабавно да уведомява РИОСВ и да води документация за следните случаи:

* измерени концентрации на вредни вещества над емисионните норми, заложени в разрешителното;
* непланирана емисия;
* инцидент, който е причинил замърсяване на повърхностни или подземни води, или е застрашил въздуха и/или почвата, или при който се изисква Общината да реагира незабавно.

**Условие №15. Преходни режими на работа (пускане, спиране, внезапни спирания и други)**

**Условие 15.1.** Притежателят на настоящото разрешително да прилага инструкция за пускане и спиране на пречиствателните съоръжения, която да осигурява:

* пускане на пречиствателните съоръжения (ако е възможно технологично) в действие преди пускане на свързаните с тях производствени инсталации или части от тях;
* спиране на пречиствателните съоръжения след прекратяване на производствения процес.

**Условие 15.2.** Притежателят на настоящото разрешително да прилага технологични инструкции за пускане (влизане в стабилен работен режим) и спиране на инсталацията по **Условие № 2**, съдържащи необходимите мерки и действия, осигуряващи оптималното протичане на производствените процеси.

**Условие 15.3.** Притежателят на настоящото разрешително да документира изпълнението на инструкциите за пускане и спиране на инсталацията по **Условие № 2**, включващи отчет на продължителността на тези процеси. Документацията да се съхранява на площадката и предоставя при поискване от компетентния орган.

**Условие 15.4.** Притежателят на настоящото разрешително да прилага план за мониторинг при анормални режими на инсталацията по **Условие № 2**, който да включва като минимум вида, количествата и продължителността във времето на извънредните емисии, метода на измерване и контрол. Обобщени резултати от мониторинга да се представя като част от ГДОС.

**Условие 15.5.** На притежателя на настоящото разрешително се разрешава експлоатацията на ИУ № К 4 (с височина 25 м.) с времетраене не по-дълго от 1 час, единствено в случай на настъпила авария, съгласно **Условие 6.15.**

**Условие 15.6.** Притежателят на настоящото разрешително да води дневник съдържащ информация за датата и часът на настъпване на авария (в случаите по **Условие 15.5**), нейната продължителност и предприетите коригиращи действия.

**Условие 15.7**. На притежателя на настоящото разрешително се разрешава да използва дърва за периода на разпалване на куполната пещ към **Инсталация за производство на каменна вата, чрез топене на основни суровини (базалт и доломит) и свързващи вещества с последващо изтегляне на влакна.**

**Условие №16. Прекратяване на работата на инсталациите или на части от тях**

**Условие 16.1.** В случай на взето от оператора решение за прекратяване на дейността на инсталацията, посочена в настоящото разрешително или на части от нея, притежателят му да уведоми РИОСВ.

**Условие 16.2.** В срок до един месец преди прекратяване на дейността на инсталацията или части от нея, притежателят на настоящото разрешително да изготви и представи в РИОСВ подробен план за закриване на дейността на площадката или части от нея. Планът е необходимо да включва като минимум:

* отстраняване от площадката на всички контролирани от законодателството по околна среда материали/вещества;
* почистване (отстраняване/ демонтиране при окончателно закриване) на тръбопроводи и съоръжения, които са работили с вещества/материали, контролирани от националното законодателство;
* почистване (отстраняване/ демонтиране при окончателно закриване) на складови помещения/ складови площадки, временни площадки за съхранение на отпадъци, обваловки и басейни;
* почистване и рекултивиране на замърсената на територията на площадката почва;
* инструкции и отговорни лица за всяка от дейностите по закриване;

**Условие 16.2.1.** В случай, че изпълнението на Плана за закриване дейността на инсталацията или на части от нея налага промяна в условията на комплексното разрешително, да се предприемат необходимите действия за разрешаването на тези промени преди изпълнение на плана по **Условие 16.2.**

**Условие 16.3.** В срок до един месец преди временно прекратяване на дейността на инсталацията (технологичните съоръжения) или на части от тях, да се изготви и представи в РИОСВ подробен План за временно прекратяване на дейностите на площадката или част от тях. Планът да включва като минимум:

* почистване на тръбопроводи и оборудване, които са работили с вещества/материали, контролирани от националното законодателство;
* почистване на складови помещения/ складови площадки, временни площадки за съхраняване на отпадъци, обваловки и басейни;
* инструкции и отговорни лица за всяка от дейностите по временно прекратяване;
* окончателна цена за всяка от дейностите и осигуряване на необходимите средства.

**Условие 16.3.1.** Притежателят на настоящото разрешително да актуализира планът за временно прекратяване при всяка промяна в експлоатацията на инсталацията.

**Условие 16.4.** Изпълнението на мерките по плановете по **Условие 16.2** и **Условие 16.3** да се докладва, като част от съответния ГДОС.

**Условие 16.5.** В случай, че се закриват всички инсталации и дейности по Приложение № 4 към ЗООС, притежателят на настоящото разрешително да:

* направи оценка на състоянието на замърсяване на почвата и подземните води с опасни вещества, използвани, произвеждани или изпускани от инсталацията през целия период на експлоатация;
* предприеме мерки за отстраняване на замърсяването до връщане на почвата и/или подземните води до базовото състояние, съгласно докладът за базово състояние, в случай, че оценката е показала значително замърсяване на почвата и подземните води;
* предприеме допълнителни действия за отстраняване, контролиране, ограничаване или намаляване на опасните вещества така, че предвид характеристиката на площадката и бъдещото й предназначение да не представлява риск за човешкото здраве и околната среда – когато установените в доклада за базово състояние нива на замърсяване представлява такъв риск;
* извършва действията по предходната подточка дори когато от него не се изисква да представя базов доклад, т.е. когато не използва, произвежда или изпуска съответни ОХВ, но е заварил такова предходно замърсяване. Подходът за определяне дали ОХВ са съответни е указан в Съобщение на Европейската комисия за насоки относно изготвянето на докладите за базово състояние;
* изготви и представи в РИОСВ доклад за изпълнението на дейностите за привеждане на площадката в задоволително състояние с оглед одобреното й бъдещо предназначение.

**Приложение № 1**

1. Допълнено заявление за издаване на комплексно разрешително на „РОК 7” ЕООД, гр. Търговище, площадка гр. Търговище.